recursal/SuperWikiNEXT-32B huggingface dataset:
**অয়নাবরম**, বা **অয়নপুরম**, দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি লোকালয়। চেন্নাইয়ের অন্যতম গুরুত্বপূর্ণ সংযোগী রাস্তা কোন্নূর হাই রোড এই অঞ্চলের ওপর দীর্ঘায়িত৷

নামকরণ
------

লোকালয়টি পূর্বে অয়নপুরম নামে পরিচিত ছিল, যেখানে অয়ন শব্দের অর্থ ব্রহ্মা৷ যখন মুরুগা ব্রহ্মাদেবকে অনুযোগ করেন ও তার সৃষ্টিকারী ক্ষমতা হরণ করে নেন, তখন ব্রহ্মা শিবের আরাধনা করে তার এই শক্তি পুনর্সঞ্চয় করেন৷ মনে করা হয় ব্রহ্মা পরশুরাম ঈশ্বর মন্দিরের শিবের আরাধনা করেন৷ এই স্থানটি ব্রহ্মাপুরী নামেও উল্লিখিত রয়েছে৷

অবস্থান
-------

লোকালয়টির উত্তর দিকে পেরম্বুর, পূর্ব দিকে পুলিয়ান্তোপ, দক্ষিণ-পূর্ব দিকে পুরসাইবক্কম, দক্ষিণ দিকে কীলবক্কম, দক্ষিণ পশ্চিম দিকে আন্নানগর ও পশ্চিম দিকে ভিল্লিবক্কম অবস্থিত।

পরিবহন
------

অয়নাবরম থেকে চেন্নাই এমটিসি বাস পরিষেবার মাধ্যমে কোদুঙ্গাইয়ুর, সেঙ্গুন্দ্রম, কোয়মবেড়ু, তিরু ভি কল্যাণসুন্দরম নগর, মেটবক্কম, বড়পালনি, বেলাচেরি প্রভৃতি লোকালয়ের সাথে সড়কপথে যোগাযোগ করেছেন।

এই লোকালয়ের নিকটবর্তী রেল স্টেশনদুটি হল দক্ষিণ রেলের অন্তর্গত পেরম্বুর ও পেরম্বুর লোকো ওয়ার্কস রেলওয়ে স্টেশন।

তথ্যসূত্র
---------

1. ↑
2. ↑
3. ↑
অ্যান্ডি থমসন (ডানে) এবং জোডি ম্যাকগ্রাও (বা্মে)
**অ্যান্ডি আর থমসন** (জন্ম: ১৯৭১) একজন কানাডীয় স্থপতি, পরিবেশবিদ, ক্ষুদ্র ঘর বিশেষজ্ঞ ও ক্ষুদ্র ঘর আন্দোলন এর একজন প্রবক্তা।  তিনি ক্ষুদ্রাকৃতির ঘর বা মিনিহোম (MiniHome) নকশা করার জন্য বিশেষ পরিচিতি লাভ করেছেন। ঘরগুলো স্বনির্ভর, এমনকি অন্যত্র বহন করাও সহজ, বায়ু ও সৌর শক্তিনির্ভর এবং বিষাক্ত পদার্থ রিসাইক্লিং সহজে হয়। তাঁর গবেষণামূলক প্রবন্ধ "অ্যান এক্সপেরিমেন্ট ইন মিনিমাল লিভিং ইন ডাউনটাউন টরেন্টো" থেকে মিনিহোমের উৎপত্তি ও এ বিষয়ে ধারণা শুরু হয়। মিনিহোমের ব্যবসা শুরু করার জন্য তিনি ২০০৫ সালে সাস্টেইন ডিজাইন স্টুডিও লিমিটেড প্রতিষ্ঠা করেন৷ তিনি আর-২০০০ প্রোগ্রাম এও কাজ করেছেন।

থমসন ইউনিভার্সিটি অফ স্টাটগার্ট থেকে বৃত্তি পেয়ে আর্কিটেক্ট বিষয়ে স্নাতকোত্তর ডিগ্রি নিয়েছেন। আর্কিটেক্ট বিষয়ে তিনি তার মাস্টার্স ডিগ্রি সম্পূর্ণ করেন ইউনিভার্সিটি অফ ব্রিটিশ কলোম্বিয়া থেকে৷

তথ্যসূত্র
---------

1. ↑  "Toronto man wants city to let him live in tiny home"। ২৫ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০২১।
2. ↑  "Green homes trailer treasure"। ১৭ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০২১।
3. 1 2  New minihome design from sustain is wider roomier (Exclusive photos) treehugger.com হতে সংগৃহীত
**শেখ জমিরুদ্দীন** (১৮৭০ – ২ জুন ১৯৩৭) বাংলার একজন লেখক ও ইসলাম প্রচারক ছিলেন।

জীবনী
-----

শেখ জমিরুদ্দীন ১৮৭০ সালে মেহেরপুরের গাংনীর গাঁড়াডোব বাহাদুরপুর গ্রামে জন্মগ্রহণ করেন। তিনি মেহেরপুর আমঝুঁপি খ্রিষ্টান স্কুল ও কৃষ্ণনগর নর্মাল স্কুলে পড়াশোনা করেছেন। ১৮৮৭ সালে তিনি খ্রিষ্টধর্ম গ্রহণ করেন। খ্রিষ্টধর্ম গ্রহণের পর তিনি নিজের নাম পরিবর্তন করেন জন জমিরুদ্দীন রাখেন।

জন জমিরুদ্দীন ১৮৯১ সালে এলাহাবাদ সেন্ট পলস ডিভিনিটি কলেজ থেকে ধর্মতত্ত্বে স্নাতক হন। পরবর্তীতে, তিনি কলকাতার ডিভিনিটি কলেজে ভর্তি হন। তিনি সেখানে খ্রিষ্টধর্মতত্ত্ব, সংস্কৃত, আরবি, গ্রিক এবং হিব্রু সাহিত্য ও ব্যাকরণ নিয়ে পড়াশোনা করেছিলেন। তিনি বাংলা, ইংরেজি, উর্দু, ফার্সি ও লাতিন ভাষা জানতেন।

জন জমিরুদ্দীন ১৮৯২ সালের জুন মাসে *খ্রিষ্টীয় বান্ধব* পত্রিকায় *আসল কোরআন কোথায়* শিরোনামের একটি নিবন্ধ লেখেন। এর জবাবে মুনশি মোহাম্মদ মেহেরুল্লাহ *ঈসায়ি বা খ্রিষ্টানি ধোকাভঞ্জন* শিরোনামের একটি নিবন্ধ লেখেন যা ১৮৯২ সালের ২০ ও ২৭ জুন *সুধাকর* এ প্রকাশিত হয়েছিল। প্রবন্ধটিতে তিনি জন জমিরুদ্দীনের ছয়টি প্রশ্নের জবাব দিয়েছিলেন।

এরপর, জন জমিরুদ্দীন *সুধাকর* এ একটি নিবন্ধ লেখেন। এর জবাবে মুনশি মোহাম্মদ মেহেরুল্লাহ *আসল কোরআন সর্বত্র* শিরোনামের একটি নিবন্ধ লেখেন। নিবন্ধটি পরে জন জমিরুদ্দীন ইসলাম গ্রহণের সিদ্ধান্ত গ্রহণ করেন।

শেখ জমিরুদ্দীন ধর্মীয় বিষয়ে গ্রন্থ রচনা করেছেন। এছাড়া, তিনি সামাজিক বিষয়ক গ্রন্থ রচনা করেছেন ও অনুবাদ করেছেন। তিনি *হযরত ঈসাকে*, *মেহের চরিত*, *ইসলামী বক্তৃতা*, *শ্রেষ্ঠ নবী হজরত মোহাম্মদ (স.)* ও *পাদরীর ধোঁকাভঞ্জন* এর মত গ্রন্থ রচনা করেছেন। তিনি *আমার জীবনী ও ইসলাম গ্রহণ বৃত্তান্ত* শিরোনামে আত্মজীবনীও রচনা করেছেন।

শেখ জমিরুদ্দীন ১৯৩৭ সালের ২ জুন মৃত্যুবরণ করেন। মৃত্যুর পরে তাকে পারিবারিক গোরস্তানে দাফন করা হয়েছিল।

তথ্যসূত্র
---------

1. 1 2 3 4 5 6  শামসুল আলম, মুহম্মদ (২০১২)। "জমিরুদ্দীন, শেখ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. 1 2 3  "প্রখ্যাত ব্যক্তিত্ব"। *www.jessore.gov.bd*। ১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২০।
3. 1 2  "সাহিত্যিক ও সংস্কারক বাগ্মী মুনশী মেহেরুল্লাহ"। *আলোকিত বাংলাদেশ*। ৮ জুন ২০১৪। সংগ্রহের তারিখ ৮ জানুয়ারি ২০২০।
একই নামের অন্যান্য ব্যক্তির জন্য আতাউর রহমান খান (দ্ব্যর্থতা নিরসন) দেখুন।

**আতাউর রহমান খান** একজন বাংলাদেশি রাজনীতিবিদ ও একাদশ জাতীয় সংসদ সদস্য। তিনি টাঙ্গাইল-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।

প্রারম্ভিক জীবন
---------------

আতাউর রহমান খান ১৯৪১ সালের ৪ এপ্রিল টাঙ্গাইল জেলার ঘাটাইল উপজেলার দিগড় ইউনিয়নের বাগুন্তা গ্রামে জন্মগ্রহণ করেন। তার পিতার নাম আব্দুল হালিম খান ও মাতার নাম ফাতেমা আক্তার খানম। আতাউর রহমান খান ব্যাংকে চাকুরীর মাধ্যমে কর্মজীবনে প্রবেশ করেন ও সোনালী ব্যাংকের উপ-মহাব্যবস্থাপক হিসেবে অবসরগ্রহণ করেন।

রাজনৈতিক জীবন
-------------

আতাউর রহমান খান টাঙ্গাইল জেলা আওয়ামী লীগের সহ-সভাপতি হিসেবে দায়িত্ব পালন করছেন। ২০১৬ সালের ১৮ সেপ্টেম্বর টাঙ্গাইল-৩ আসনের সাবেক সংসদ সদস্য আমানুর রহমান খান রানা হত্যা মামলায় কারাবরণ করে। পরবর্তীতে বিভিন্ন সমালোচনার মুখে ২০১৮ সালে একাদশ জাতীয় সংসদ নির্বাচনে রানাকে বাদ দিয়ে আতাউর রহমান খানকে এই আসনে আওয়ামী লীগের মনোনয়ন দেওয়া হয়। নির্বাচনে তিনি বিএনপি মনোনীত প্রার্থী লুৎফর রহমান খান আজাদকে পরাজিত করে প্রথমবারের মত সংসদ সদস্য নির্বাচিত হন।

ব্যক্তিগত ও পারিবারিক জীবন
--------------------------

আতাউর রহমান খান ব্যক্তিগত জীবনে ফাতেমা রহমান খানের সাথে বিবাহ বন্ধনে আবদ্ধ হন। পুত্র আমানুর রহমান খান রানা টাঙ্গাইল-৩ আসন থেকে নবম ও দশম জাতীয় সংসদের সদস্য নির্বাচিত হন। আতাউরের ভাই শামসুর রহমান খান শাহজাহান একই আসন থেকে সংসদ সদস্য ও মুক্তিযুদ্ধের সংগঠক ছিলেন। তার চাচাত ভাই লুৎফর রহমান খান আজাদ বিএনপির (বাংলাদেশ জাতীয়তাবাদী দল) মনোনয়নে চারবার সংসদ সদস্য নির্বাচিত হন ও প্রতিমন্ত্রীর দায়িত্ব পালন করেন।

তথ্যসূত্র
---------

1. ↑  "তানভীর হাসান"। *প্রথম আলো*। সংগ্রহের তারিখ ৩০ ডিসেম্বর ২০১৮।
2. ↑  "শপথ নিলেন নবনির্বাচিত সংসদ সদস্যরা"। *www.prothomalo.com*। সংগ্রহের তারিখ ৩ জানুয়ারি ২০১৯।
3. ↑  "হলফনামা"। *নির্বাচন কমিশন*। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৮।
4. ↑  "মনোনয়ন পাচ্ছেন বদির স্ত্রী ও রানার বাবা"। *বাংলাদেশ প্রতিদিন*। সংগ্রহের তারিখ ৩০ ডিসেম্বর ২০১৮।
5. ↑  "টাঙ্গাইল-৩: এমপি রানার বাবার মনোনয়ন নিয়ে মিশ্র প্রতিক্রিয়া"। *যুগান্তর*। সংগ্রহের তারিখ ৩০ ডিসেম্বর ২০১৮।
6. ↑  "মনোনয়ন পেলেন বদির স্ত্রী, রানার বাবা"। *ডেইলি স্টার*। সংগ্রহের তারিখ ৩০ ডিসেম্বর ২০১৮।
7. ↑  "কারাবন্দি এমপি রানার 'জনপ্রিয়তায়' ভর করে উতরানোর আশায় বাবা"। *বিডিনিউজ২৪*। ২৮ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৮।

উইকিমিডিয়া কমন্সে **আতাউর রহমান খান (টাঙ্গাইলের রাজনীতিবিদ)** সংক্রান্ত মিডিয়া রয়েছে।
কাগজের তৈরি আনন্দোৎসবের টুপি পরা একজন নারী
**আনন্দোৎসবের টুপি** হল অনেকগুলি উৎসব উদযাপনের টুপিগুলির মধ্যে যে কোনও একটি, সাধারণত একটি পাতলা কাগজের টুকরো দিয়ে তৈরি একটি শঙ্কুযুক্ত টুপি, সাধারণত যার বাইরের দিকে বিভিন্ন নকশা মুদ্রিত থাকে এবং যাতে একটি দীর্ঘ স্থিতিস্থাপক তন্তু লাগানো থাকে। শঙ্কুটির নীচের দিক ব্যক্তির মাথায় আটকানো থাকে। পার্টির টুপিগুলি প্রায়শই জন্মদিনের পার্টিতে পরিধান করা হয়, বিশেষ করে অতিথিদের দ্বারা বা নববর্ষ উদযাপনে পরা হয়। যুক্তরাজ্যের টুপিগুলি কাগজের তৈরি হয় এবং মুকুটের মত করে সাধারণত বড়দিনের রাতের খাবারের সময় পরা হয়। ১৯শ শতকের মাঝামাঝি থেকে ২০ শতকের গোড়ার দিকে খারাপ ব্যবহার করা বা খারাপ আচরণ করা শিক্ষার্থীরা পরিধান করতো, উত্সব সজ্জা এবং পরিধানকারীর প্রতি সমাজের ইতিবাচক মনোভাব সৃষ্টির জন্য বা বিপরীত কারনে।

একটি উপলক্ষের অনানুষ্ঠানিকতা এবং উত্সবের মর্যাদা বোঝাতে পরা অ-শঙ্কুযুক্ত টুপিগুলির মধ্যে রয়েছে সজ্জিত শীর্ষ টুপি, বেলুন থেকে তৈরি টুপি এবং মিকি মাউসের কান। ১৯৮৫ সালে স্টিভ নেলসন দ্বারা পেটেন্ট করা বিয়ার হ্যাট বা "বিয়ার হেলমেট", পার্টি টুপির আরেকটি রূপ যেখানে বিয়ারের ক্যানগুলি একটি শক্ত টুপির সাথে সংযুক্ত থাকে এবং ক্যান থেকে পরিধানকারীর মুখের দিকে একটি স্ট্র লাগানো থাকে।

চিত্রশালা
---------

* এক যুবক একটি নববর্ষ উদযাপন উৎসবের টুপি পরেছেন।এক যুবক একটি নববর্ষ উদযাপন উৎসবের টুপি পরেছেন।
* বেলুন দিয়ে তৈরি একটি আনন্দোৎসব টুপি।বেলুন দিয়ে তৈরি একটি আনন্দোৎসব টুপি।
* জন্মদিন পালনে আনন্দোৎসবের টুপি পরে দুই ব্যক্তি।জন্মদিন পালনে আনন্দোৎসবের টুপি পরে দুই ব্যক্তি।

আরও দেখুন
---------

* মোচাকৃতি টুপি
* টুপি ও শিরোস্ত্রাণের তালিকা

তথ্যসূত্র
---------

1. ↑  "Patent No 4739905" (পিডিএফ)। সংগ্রহের তারিখ ২৩ এপ্রিল ২০২১।

বহিঃসংযোগ
---------

* চাইল্ড পার্টি হাট, কিড ক্রাফট Central.com
* জন্মদিনের টুপি এবং সেলিব্রেটের উপর স্ট্র্যাপ  ওয়েব্যাক মেশিনে আর্কাইভকৃত ৫ অক্টোবর ২০২২ তারিখে, জন্মদিন blueprints.com
অন্য ব্যবহারের জন্য আতাতুর্ক (দ্ব্যর্থতা নিরসন) দেখুন।
ইস্তাম্বুলের আতাতুর্ক আন্তর্জাতিক বিমানবন্দর**ইস্তাম্বুল আতাতুর্ক বিমানবন্দর** (আইএটিএ: **IST**, আইসিএও: **LTBA**) (তুর্কি: *İstanbul Atatürk Havalimanı*) ইস্তাম্বুল শহরের প্রধান আন্তর্জাতিক বিমানবন্দর এবং এটি যাত্রী সংখ্যা, গন্তব্যস্থল পরিসেবা ও বিমান ওঠানামার দিক থেকে তুরস্কের সবচেয়ে ব্যস্ততম ও বড় বিমানবন্দর। এটি ১৯১২ সালে ইস্তাম্বুল শহরের কেন্দ্র থেকে ২৪ কিলোমিটার (১৫ মাইল) পশ্চিমে, শহরের ইউরোপীয় অংশের ইয়েসিলকয়ে প্রথম মিলিটারি বিমানাঙ্গন হিসেবে চালু করা হয়েছিল। টার্কিশ এয়ারলাইনসের জন্য এ বিমানবন্দরটি নাভি হিসেবে কাজ করে। এই শহরে অন্য আরেকটি ছোট বিমানবন্দর রয়েছে হলো সাবিহা গোকেন আন্তর্জাতিক বিমানবন্দর। ফেব্রুয়ারি ২০১৭ সালের হিসাবে, বিমানবন্দরটি আঙ্কারা ইস্তাম্বুল রুটে ২৭৩টি অবিরাম উড়ান পরিচালনা করেছে। জার্মানির ফ্রাংকফুর্ট বিমানবন্দরের পর এটি পৃথিবীর দ্বিতীয় বৃহত্তম অবিরাম উড়ান পরিচালনাকারী বিমানবন্দর।

এ বিমানবন্দরটি মূলত য়েসিলকো বিমানবন্দর হিসেবে তৈরি করা হয়েছিল। ১৯৮০-এর দশকে তুরস্ক প্রজাতন্ত্রের প্রতিষ্ঠাতা ও প্রথম রাষ্ট্রপতি মোস্তফা কামাল আতাতুর্কের সম্মানে ইস্তাম্বুল আতাতুর্ক আন্তর্জাতিক বিমানবন্দর নামে পুনঃনামকরণ করা হয়। এটি ২০১৫ সালে ৬ লক্ষ যাত্রীকে পরিসেবা প্রদান করেছে, যা তাকে সর্বমোট যাত্রী ট্রাফিকে বিশ্বের ১১তম ব্যস্ততম বিমানবন্দর এবং আন্তর্জাতিক যাত্রী ট্রাফিকে বিশ্বের ১০ম ব্যস্ততম বিমানবন্দরে পরিণত করেছে। ২০১৭ সালের হিসাব অনুযায়ী, এটি লন্ডন হ্যাথ্র, প্যারিস, ফ্রাংকফুর্ট ও আমস্টারডাম বিমানবন্দরের পরে ইউরোপের ৫ম ব্যস্ততম বিমানবন্দর, যদিও তৃতীয় স্থানে ছিল কিন্ত নিরাপত্তার কারণে পঞ্চম স্থানে পিছিয়ে যায়।

টার্মিনাল
---------

ইস্তাম্বুল আতাতুর্ক বিমানবন্দরে দুটি টার্মিনাল রয়েছে, টার্মিনাল দুটি একটির সাথে আরেকটি সমন্বয় করা।

### অভ্যন্তরীণ টার্মিনাল

বিমানবন্দরের দুটি টার্মিনালের মধ্যে অভ্যন্তরীণ টার্মিনাল হল পুরনো ও ছোট টার্মিনাল, যাতে শুধুমাত্র তুরস্কের অভ্যন্তরীণ বিমান নিয়ন্ত্রণ করা হয়ে থাকে। আন্তর্জাতিক টার্মিনাল চালু করার পূর্বে এটিই ছিল এ বিমানবন্দরের আন্তর্জাতিক টার্মিনাল।

### আন্তর্জাতিক টার্মিনাল

আন্তর্জাতিক টার্মিনালটির ২০০০ সালে অভিষেক হয় এবং সকল আন্তর্জাতিক বিমান এ টার্মিনাল ব্যবহার করে। এতে আটটি চেক ইন আইলেসসহ একটি বিশাল হলঘর এবং দোকান ও রেস্তোরাঁ নিয়ে বিস্তৃত বায়ুচলাচল সুবিধা রয়েছে।

প্রধান এলাকা থেকে উত্তর-পশ্চিম দিকে সাধারণ বিমানচালনার জন্য আরও একটি সহযোগী টার্মিনাল রয়েছে।

যোগাযোগ
-------

ইস্তাম্বুল আতাতুর্ক বিমানবন্দর শহরের সাথে বিভিন্নভাবে সংযুক্ত রয়েছে।

### রেল

পাতালরেল পরিষেবা: আতাতুর্ক বিমানবন্দর মেট্রোস্টেশন থেকে শহরের এনিকেপি পর্যন্ত ইস্তাম্বুল মেট্রো লাইন এম১-এ পর্যন্ত সংযুক্ত। এ লাইনটি শহরের ইউরোপীয় অংশের একটি গুরুত্বপূর্ণ অংশ, যার সাথে ইন্টারসিটি বাস টার্মিনালও যুক্ত।

তথ্যসূত্র
---------

1. ↑  "EAD Basic - Error Page"। সংগ্রহের তারিখ ১ জুন ২০১৫।
2. ↑  aero.de - "Frankfurt offers the most destinations" 20 February 2017
3. ↑  "'Full' Heathrow Extends European Hub Lead as Terror Hurts Rivals"। Bloomberg Business। সংগ্রহের তারিখ ১৫ জানুয়ারি ২০১৬।
4. ↑  "General Aviation Terminal"। ২৫ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৮।
**রিচার্ড কিং** একজন আমেরিকান সাউন্ড ডিজাইনার এবং সম্পাদক যিনি ৭০টিরও বেশি চলচ্চিত্রে কাজ করেছেন। ফ্লোরিডার ট্যাম্পার বাসিন্দা, তিনি প্ল্যান্ট হাই স্কুল (১৯৭২) এবং সাউথ ফ্লোরিডা বিশ্ববিদ্যালয় থেকে স্নাতক এবং ম্যাকগিল বিশ্ববিদ্যালয় থেকে সঙ্গীতে স্নাতকোত্তর ডিগ্রি লাভ করেছেন। তিনি *মাস্টার অ্যান্ড কমান্ডার: দ্য ফার সাইড অফ দ্য ওয়ার্ল্ড* (২০০৩), *দ্য ডার্ক নাইট* (২০০৮), *ইনসেপশন* (২০১০), এবং *ডানকার্ক* (২০১৭) চলচ্চিত্রগুলির জন্য শ্রেষ্ঠ শব্দ সম্পাদনার জন্য একাডেমি পুরস্কার জিতেছেন। তিনি *ওয়ার অফ দ্য ওয়ার্ল্ডস* (২০০৫), এবং *ইন্টারস্টেলার* (২০১৪) এর জন্যও অস্কার পুরস্কারের জন্য মনোনীত হয়েছিলেন।

রিচার্ড কিং আন্তর্জাতিক সাউন্ড অ্যান্ড ফিল্ম মিউজিক ফেস্টিভ্যাল বোর্ডের একজন বিশিষ্ট সদস্য।

কিং একজন সাউন্ড ইঞ্জিনিয়ার হিসেবে দশটি গ্র্যামি পুরস্কার জিতেছেন, যার মধ্যে রয়েছে দুটি সেরা ইঞ্জিনিয়ারড অ্যালবাম, ক্লাসিক্যাল।

তথ্যসূত্র
---------

1. ↑  Walt Belcher, Tampa native King going back to Oscars, *Tampa Tribune*, February 25, 2011
2. ↑  "Oscar Winner Richard King Joins the Isfmf!"। ১৬ সেপ্টেম্বর ২০১২। ৫ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০২২।

বহিঃসংযোগ
---------

* ইন্টারনেট মুভি ডেটাবেজে Richard King (ইংরেজি)
* "The Sounds of Realism in *Master and Commander*", NPR, November 13, 2003

| Awards for Richard King |
| --- |
| 
টেমপ্লেট:Academy Award Best Sound Editing
টেমপ্লেট:BAFTA Award for Best Sound
টেমপ্লেট:Satellite Award Best Sound |
সেকেন্ড লেফটেন্যান্ট **রাকেশ সিং** (১৮ সেপ্টেম্বর ১৯৭০ - ৫ ডিসেম্বর ১৯৯২) ছিলেন ভারতীয় সেনাবাহিনীর অফিসার, যিনি ভারতের সর্বোচ্চ শান্তিকালীন সামরিক সম্মাননা পুুরস্কার অশোক চক্রকে ভূষিত করেছিলেন।

জীবনের প্রথমার্ধ
----------------

সিং এর জন্ম ১৮ সেপ্টেম্বর ১৯৭০ সালে। তাঁর পিতার নাম কর্নেল রাজ সিং। [] ক্যাডেট রাকেশ সিং ১৯৮৬ সালে জাতীয় প্রতিরক্ষা একাডেমির ৭৮ তম কোর্সে যোগদান করেছিলেন। তিনি গ্রেনেডিয়ার্সের ২২ তম ব্যাটালিয়নে এবং সেকেন্ড লেফটেন্যান্টে কমিশন লাভ করেন ।

সামরিক ক্যারিয়ার
-----------------

সেকেন্ড লেফটেন্যান্ট রাকেশ সিংহ ৫ ডিসেম্বর ১৯৯২ সালে অপারেশন চলাকালীন বহিষ্কৃত আফগান মুজাহাদীনকে পালিয়ে যাওয়ার থেকে আটকে রাখার চেষ্টা করার সময় গুরুতর আহত অবস্থায় মাত্র ২২ বছর বয়সে দেশের জন্য শহীদ হন। একাকীভাবে তিনি মুজাহাদীনদের মধ্যে পাঁচজনকে হত্যা করতে সক্ষম হন, তবে এনকাউন্টার চলাকালীন গুরুতর আহত হন এবং আহত হয়ে শহীদ হয়ে যান।

১৯৯৩ সালে তিনি ভারতের সর্বোচ্চ শান্তিকালীন বীরত্বের পুরস্কার, অশোক চক্রকে তাঁর সর্বোচ্চ ত্যাগের জন্য ভূষিত করেন।

তথ্যসূত্র
---------

1. ↑  "PVC & AC Awardees"। *National Defence Academy, Khadakwasla*। সংগ্রহের তারিখ ১৭ ডিসেম্বর ২০১৬।
2. ↑  "PVC & AC Awardees (detail)"। *National Defence Academy, Khadakwasla*। সংগ্রহের তারিখ ১৭ ডিসেম্বর ২০১৬।
**অ্যান্ড্রু ডানকান গ্লেন রবার্টস** (ইংরেজি: Andrew Roberts; জন্ম: ৬ মে, ১৯৪৭ - মৃত্যু: ২৬ অক্টোবর, ১৯৮৯) ওয়াইকাতোর টি আরোহা এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **অ্যান্ড্রু রবার্টস**।

প্রথম-শ্রেণীর ক্রিকেট
---------------------

১৯৬৭-৬৮ মৌসুম থেকে ১৯৮৩-৮৪ মৌসুম পর্যন্ত অ্যান্ড্রু রবার্টসের প্রথম-শ্রেণীর খেলোয়াড়ী জীবন চলমান ছিল। দলে তিনি মূলতঃ মাঝারিসারির ব্যাটসম্যান ও মিডিয়াম পেস বোলার ছিলেন।

ঘরোয়া ক্রিকেটে নর্দার্ন ডিস্ট্রিক্টসের পক্ষে প্লাঙ্কেট শীল্ড প্রতিযোগিতায় ১৯৬৮ থেকে ১৯৮৪ সাল পর্যন্ত খেলেছেন। এছাড়াও, ওয়াইকাতো, হ্যামিল্টন ও প্লেন্টি বে দলের পক্ষে ১৯৬৮ থেকে ১৯৮২ সময়কালে হক কাপে অংশ নিয়েছেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে সাতটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন অ্যান্ড্রু রবার্টস। ৫ ফেব্রুয়ারি, ১৯৭৬ তারিখে ক্রাইস্টচার্চে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৬ নভেম্বর, ১৯৭৬ তারিখে চেন্নাইয়ে একই দলের বিপক্ষে সর্বশেষ টেস্টে অংশ নেন তিনি। এছাড়াও, ১৬ অক্টোবর, ১৯৭৬ তারিখে শিয়ালকোটে স্বাগতিক পাকিস্তান দলের বিপক্ষে নিজস্ব একমাত্র একদিনের আন্তর্জাতিকে অংশ নিয়েছিলেন তিনি।

১৯৭৬ সালের ফেব্রুয়ারি থেকে নভেম্বর মাসে সাত টেস্টে অংশগ্রহণ করেছিলেন।

২৬ অক্টোবর, ১৯৮৯ তারিখে মাত্র ৪২ বছর বয়সে ওয়েলিংটন এলাকায় আকস্মিকভাবে অ্যান্ড্রু রবার্টসের দেহাবসান ঘটে।

তথ্যসূত্র
---------

1. ↑  *Wisden* 1990, p. 1211.

আরও দেখুন
---------

* গ্যারি রবার্টসন
* নোয়েল হারফোর্ড
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে অ্যান্ড্রু রবার্টস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অ্যান্ড্রু রবার্টস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**আনহেল বায়েস** (স্পেনীয়: Ángel Báez, স্পেনীয় উচ্চারণ: [ˈaŋxel bˈaeθ]; ৮ আগস্ট ১৮৯৪ – অজানা) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় থান্ডার কোকিম্বো এবং চিলি জাতীয় দলের হয়ে আক্রমণভাগের খেলোয়াড় হিসেবে খেলেছিলেন।

বায়েস ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯১৯ সাল পর্যন্ত তিনি সর্বমোট ৬ ম্যাচে ১টি গোল করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।

আন্তর্জাতিক ফুটবল
-----------------

বায়েস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।

ব্যক্তিগত জীবন
--------------

আনহেল বায়েস ১৮৯৪ সালের ৮ই আগস্ট তারিখে চিলিতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| চিলি | ১৯১৬ | ৪ | ১ |
| ১৯১৯ | ২ | ০ |
| সর্বমোট | ৬ | ১ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Chile - Squad" [চিলি - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে আনহেল বায়েস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আনহেল বায়েস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আনহেল বায়েস (ইংরেজি) উইকিউপাত্তে এটি সম্পাদনা করুন
**অরুণ ভাদুড়ি**, ভারতীয় হিন্দুস্তানী শাস্ত্রীয় গায়ক, সুরকার ও গীতিকার।

জন্ম
----

১৯৪৩ সালের ৭ অক্টোবর মুর্শিদাবাদ জেলার ভগবানগোলায় জন্মগ্রহণ করেন।

সংগীত শিক্ষা
------------

এ টি কানন - এর ছাত্র আবু দাউদের কাছে বহরমপুরে শিল্পীর সঙ্গীত শিক্ষার হাতেখড়ি। পরে তালিম নেন উস্তাদ শাগিরুদ্দিন খাঁ সাহেবের কাছে। পরবর্তীকালে সঙ্গীত রিসার্চ অ্যাকাডেমির রামপুর ঘরানার শিল্পী ইশতিয়াক হুসেন খাঁ - এর কাছে তালিম নেন। শিষ্যত্ব গ্রহণ করেছিলেন গুরু জ্ঞানপ্রকাশ ঘোষ - এরও। তিনি অসংখ্য রাগাশ্রয়ী বাংলা গান রেকর্ড করেছেন। করেছেন ভজন এবং রাগসঙ্গীতের অ্যালবামও। 

তাঁর প্রথম জীবনে সঙ্গীতের সাথী ছিলেন তবলা বাদক নিত্য গোপাল সাহা, সঙ্গীত শিল্পী অমলেন্দু লাহিড়ী, তবলা বাদক রামপ্রসাদ মৈত্র।

শিক্ষকতা
--------

তিনি আই.টি.সি পরিচালিত সঙ্গীত রিসার্চ একাডেমির শিক্ষক ছিলেন। ২০১৪ সালে পশ্চিমবঙ্গ সরকার তাঁকে বঙ্গবিভূষণ সম্মানে ভূষিত করে।

দেহাবসান
--------

২০১৮ সালের ১৭ই ডিসেম্বর দক্ষিণ কলকাতার এক বেসরকারি নার্সিংহোমে সকাল ৬টা ৫ মিনিটে শেষ নিঃশ্বাস ত্যাগ করেন তিনি।  নিউমোনিয়ায় আক্রান্ত হয়ে কয়েকদিন ধরেই নার্সিংহোমে ভর্তি ছিলেন। কেওড়াতলা মহাশ্মশানে শেষকৃত্য সম্পন্ন হয়।

তথ্যসূত্র
---------

1. ↑  Banerjee, Meena (২০১৯-০১-২৫)। "Pandit Arun Bhaduri: A true devotee"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-১২-২৪।
2. ↑  "Arun Bhaduri"। ১৩ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৮।
3. ↑  "শাস্ত্রীয় সঙ্গীতশিল্পী পণ্ডিত অরুণ ভাদুড়ির জীবনাবসান"। *Indian Express Bangla*। সংগ্রহের তারিখ ২০২১-১২-২৪।
4. ↑  Ghoshal, Sanjay (২০১৮-১২-১৭)। "প্রয়াত হলেন শাস্ত্রীয় সঙ্গীত বিশারদ অরুণ ভাদুড়ি, সঙ্গীত জগতের অপূরণীয় ক্ষতি"। । সংগ্রহের তারিখ ২০২১-১২-২৪।  `|ওয়েবসাইট=` এ বহিঃসংযোগ দেয়া (সাহায্য)
5. ↑  সংবাদদাতা, নিজস্ব। "চলে গেলেন অরুণ ভাদুড়ি"। *www.anandabazar.com*। সংগ্রহের তারিখ ২০২১-১২-২৪।
**আনা মে অ্যাকোয়াশ** (মিকমাক নাম '**নাগুসেট ইয়াস্ক'**) (২৭ মার্চ, ১৯৪৫-ডিসেম্বরের মাঝামাঝি, ১৯৭৫) কানাডার নোভা স্কটিয়া থেকে প্রথম জাতি আন্দোলনকর্মী ও মিকমাক উপজাতীয় সদস্য ছিলেন। অ্যাকোয়াশ ১৯৬০-এর দশকে বোস্টনে চলে আসেন এবং অন্যান্য ফার্স্ট নেশনস ও আদিবাসী আমেরিকানদের সাথে যোগ দেন শিক্ষা ও প্রতিরোধের দিকে এবং শহুরে আদিবাসীদের বিরুদ্ধে পুলিশের বর্বরতা বিরুদ্ধে মনোনিবেশ করে। তিনি আমেরিকান ইন্ডিয়ান মুভমেন্টের অংশ ছিলেন, বেশ কয়েকটি পেশায় অংশ নিয়েছিলেন, এবং ১৯৭৩ সালে মার্কিন যুক্তরাষ্ট্রের পাইন রিজ ইন্ডিয়ান রিজার্ভেশনে আহত হাঁটুর ঘটনায় অংশ নিয়েছিলেন।

অ্যাকোয়াশ ১৯৭২ সালের ট্রেল অব ব্রোকেন ট্রিটিজ ও ওয়াশিংটন ডিসিতে অভ্যন্তরীণ বিভাগের সদর দপ্তরের দখলে অংশ নিয়েছিল। পরবর্তী বছরগুলিতে, কানাডা ও উইসকনসিনে প্রথম জাতি এবং আমেরিকান নাগরিক নাগরিকদের ইতিবাচক সরকারি পদক্ষেপ ও স্বীকৃতি পাওয়ার জন্য আকোয়াশ বিক্ষোভে সক্রিয় ছিল। ১৯৭৫ সালের ডিসেম্বরের শেষের দিকে অ্যাকোয়াশ নিখোঁজ হওয়ার পর, তাকে হত্যা করা হয়েছিল বলে গুজব ছড়িয়ে পরে ছিল। স্পেশাল এজেন্ট ডেভিড প্রাইসের একটি এফবিআই রিপোর্টে বলা হয়েছে যে একজন তথ্যদাতা ১৯৭৬ সালের ১২ ফেব্রুয়ারি আকোয়াশকে জীবিত দেখেছিলেন।

২৪ ফেব্রুয়ারি, দক্ষিণ ডাকোটাতে পাইন রিজ ইন্ডিয়ান রিজার্ভেশনে ওয়ানব্লিতে অ্যাকোয়াশের মৃতদেহ পাওয়া যায়; তিনি প্রাথমিকভাবে ব্যুরো অব ইন্ডিয়ান অ্যাফেয়ার্স মেডিকেল পরীক্ষক এক্সপোজার থেকে মারা যাওয়ার জন্য নির্ধারিত ছিলেন, কিন্তু দুই সপ্তাহ পর দ্বিতীয় ময়নাতদন্তের পর দেখা গেল যে তাকে মৃত্যুদণ্ডের মতো বন্দুকের গুলিতে হত্যা করা হয়েছে। প্রাথমিকভাবে, তার মৃত্যু ঢেকে রাখা হয়েছিল এবং মৃতদেহকে "অচেনা" বলে ঘোষণা করা হয়েছিল। এফবিআই এজেন্ট প্রাইস অ্যাকোয়াশের মৃতদেহের ছবি তোলেন। *ইন দ্য স্পিরিট অফ ক্রেজি হর্সের* বিবরণ অনুসারে, এফবিআই ও সিআইএ পূর্বে গুজব ছড়িয়েছিল যে সে একজন তথ্যদাতা ছিল, যখন এজেন্ট প্রাইস তার জীবনের হুমকি দিয়েছিল, অ্যাকোয়াশের মতে। শুরু থেকে লিওনার্ড পেল্টিয়ার বলেছিলেন, "আমি আপনাকে অবশ্যই মনে করিয়ে দেব, এটা আদালতের রেকর্ড যে এফবিআই আমাকে যুক্তরাষ্ট্রে ফেরত দেওয়ার জন্য মিথ্যা বলেছে। আমি জানি যে তাদের আচরণ তেমন বদলায়নি যেমন আমি জানি যে আনা মে একজন তথ্যদাতা ছিলেন না।" মৃত্যুর সময় অ্যাকোয়াশের বয়স ছিল ত্রিশ বছর এবং তার ডেবি ও ডেনিস নামে দুটি ছোট মেয়ে ছিল।

তথ্যসূত্র
---------

1. ↑  Lee, Stephen (২ মার্চ ২০১৫)। "Jackley: Aquash case might help solve other cold cases from Wounded Knee"। Capital Journal। সংগ্রহের তারিখ ২৫ জুন ২০২১। John Graham is in prison for life for murdering Annie Mae Aquash in December 1975 on the Pine Ridge Indian Reservation
2. ↑  Maloney, Denise Pictou (১৫ ডিসেম্বর ২০১২)। "Blind Justice"। News From Indian Country। ২৫ জুন ২০২১ তারিখে মূল থেকে আর্কাইভ করা। সংগ্রহের তারিখ ২৫ জুন ২০২১। Annie Mae Pictou Aquash (Mi'kmaq) Naguset Eask - Sun Woman: March 27, 1945 - December 12, 1975
3. ↑  August 28, ohtadmin | on; 2008 (২০০৮-০৮-২৮)। "Richard Marshall indicted in AIM slaying of Aquash | Lakota Times"। *Lakota Country Times*। সংগ্রহের তারিখ ২০২১-০২-১৬।
4. ↑  "Killing Anna Mae Aquash, Smearing John Trudell"। *CounterPunch.org* (ইংরেজি ভাষায়)। ২০০৬-০১-১৭। সংগ্রহের তারিখ ২০২১-০২-১৬।
5. ↑  Michael Donnelly, 17January2006,
6. ↑  "Indigenous Women for Justice web page"। মার্চ ১৫, ২০১৮ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০০৬।
অরুণ ভ্যালি লাইন, যা মিড সাসেক্স লাইন নামেও পরিচিত, দক্ষিণ এবং টেমসলিংক পরিচালিত রেল পরিষেবার অংশ। রুটের প্রাথমিক অংশের জন্য ট্রেনগুলি ব্রাইটন মেইন লাইন অনুসরণ করে, এবং তিনটি সেতুর দক্ষিণে একটি সংযোগস্থলে রুটটি পশ্চিমদিকে ঘুরে যায়। তারপরে এটি ক্রাউলি, হরশাম (যেখানে মোল ভ্যালি লাইনের সাথে একটি জংশন রয়েছে) এবং আরুন্ডেল হয়ে চলে, আরুন্ডেল জংশনে ওয়েস্ট কোস্টওয়ে লাইনের সাথে দেখা করার আগে। অরুণ ভ্যালি লাইনের ট্রেনগুলি তারপরে পোর্টসমাউথ এবং সাউদাম্পটনে যায়।

এই লাইনের অনেক স্টেশন সংক্ষিপ্ত প্ল্যাটফর্মগুলি ধরে রাখে যা মূলত নির্মিত হয়েছিল, ১৯৩০ এর দশকে লাইনটি আধুনিকীকরণের সময় দক্ষিণ রেল দ্বারা প্রসারিত করা হয়নি। এর ফলে আজ পর্যন্ত অপারেশনাল অসুবিধা রয়ে গেছে, যার জন্য ঘন ঘন প্ল্যাটফর্ম এবং অন-ট্রেন ঘোষণা প্রয়োজন, যাত্রীদের বলা হয়েছে যে তাদের অবশ্যই ট্রেনের সঠিক অংশে ভ্রমণ করতে হবে।

ইতিহাস
------

লাইনটি ১৮৪৮ থেকে ১৮৬৩ সালের মধ্যে লন্ডন, ব্রাইটন এবং সাউথ কোস্ট রেলওয়ে (এলবি অ্যান্ড এসসিআর) দ্বারা তিনটি পর্যায়ে খোলা হয়েছিল, যা তখন পোর্টসমাউথের মিড-সাসেক্স রুট নামে পরিচিত ছিল।

### তিন সেতু-হোরশাম

১৮৪৮ সালের ১৪ ফেব্রুয়ারি ক্রাউলি এবং ফেগেটের মধ্যবর্তী স্টেশনগুলিতে স্থান অতিক্রম করে একটি একক ট্র্যাক শাখা লাইন খোলা হয়। ১৮৬২ সালে লাইনটি দ্বিগুণ করা হয়েছিল। আইফিল্ড এবং লিটলহ্যাভেনের স্টেশনগুলো লাইন দিয়ে খোলা হয়নি, উভয়ই ১৯০৭ সালের ১ জুন খোলা হয়: লিয়ঁস ক্রসিং হল্ট হিসাবে আইফিল্ড এবং রুসপার রোড হল্ট হিসাবে লিটলহ্যাভেন; উভয়ই তাদের নিকটবর্তী শহরগুলির উপকণ্ঠে সেবা করছে। রফে রোড হল্টে একটি অতিরিক্ত স্টপ খোলা হয়েছিল, তবে এই স্টেশনটি ১৯৩০ এর দশকে বন্ধ ছিল, কারণ আশেপাশের জমিটি কখনই নির্মিত হয়নি (এবং এখনও পর্যন্ত নয়)।

### হরশাম – পুলবরো

১৮৫৯ সালের ১০ অক্টোবর হরশাম থেকে পুলবরো, পেটওয়ার্থ এবং মিডহার্স্ট পর্যন্ত মিডহার্স্ট রেলওয়ে লাইন খোলা হয়। হার্ডহ্যাম জংশন থেকে মিডহার্স্ট পর্যন্ত বিভাগটি ১৯৬৪ থেকে ১৯৬৬ সালের মধ্যে বন্ধ ছিল। হোরশাম থেকে শোরহ্যাম বাই সি পর্যন্ত স্টেইনিং লাইনটি ১জুলাই ১৮৬১ সালে হোরশামের দক্ষিণে ইচিংফিল্ড জংশনে শাখা করে খোলা হয়েছিল। এটি ১৯৬৬ সালে বন্ধ হয়ে যায়।

### পুলবরো-আরুন্ডেল

পুলবোরোর দক্ষিণে হার্ডহ্যাম জংশন এবং আরুন্ডেল জংশনের মধ্যে আরুন্ডেল জংশন ের মধ্যে লাইনটি অবশেষে ৩ আগস্ট ১৮৬৩ সালে পোর্টসমাউথের একটি মাধ্যমে রুট তৈরি করে খোলা হয়।

মূলত, লন্ডন থেকে পোর্টসমাউথ পর্যন্ত প্রধান এলবি অ্যান্ড এসসিআর রুট টি পোর্টসমাউথ লাইন ব্যবহার করে হোরশাম পৌঁছানোর জন্য। যাইহোক, গ্যাটউইক বিমানবন্দরে চাহিদা বৃদ্ধির সাথে সাথে, মেইনলাইন পরিষেবাগুলি ১৯৭৮ সালে বিমানবন্দরের পরিষেবা দেওয়ার জন্য পুনরায় রুট করা হয়েছিল এবং তারপরে তিনটি সেতু দিয়ে ভ্রমণ করা হয়েছিল।

হর্শাম রেলওয়ে স্টেশন

তথ্যসূত্র
---------

1. ↑  "West Sussex Connectivity - Modular Strategic Study - Spring 2020" (পিডিএফ)। *Network Rail*। সংগ্রহের তারিখ ২ সেপ্টেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Factsheet 6 - Arun Valley" (পিডিএফ)। *Thameslink*। সংগ্রহের তারিখ ২ সেপ্টেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আনা স্টারকি
**অ্যানে ক্যাথরিন "আনা" স্টারকি** (বিবাহপূর্ব নিয়েলসেন) (১৮৫৬ - ১৯৩৯) ছিলেন একজন ডেনিশ -সুইডিশ রাজনীতিবিদ (সামাজিক গণতন্ত্রী), ট্রেড ইউনিয়ন সংগঠক, নারীবাদ এবং সম্পাদক। তিনি প্রধানত সুইডেনে সক্রিয় ছিলেন।

প্রাথমিক জীবন
-------------

১৮৫৬ আনা স্টারকি সালে কোপেনহেগেনের ফ্রেড্রিকসবার্গ যাজকপল্লীতে একটি অত্যন্ত দরিদ্র পরিবারে জন্মগ্রহণ করেন। তিনি জেনস নিলসেন এবং তাঁর স্ত্রী কারেন হ্যানসেনের কন্যা ছিলেন। জেনস ছিলেন একজন শ্রমিক। আট ভাইবোনের মধ্যে তিনি ছিলেন সর্বকনিষ্ঠ এবং সেই সময়ে অন্যান্য শ্রমজীবী ​​মেয়েদের মতোই তাঁকে ছোটবেলা থেকেই পারিবারিক আয়ে অবদান রাখতে হত। তিনি মাকে সাহায্য করার মাধ্যমে কাজ শুরু করেছিলেন। তাঁর মা ছিলেন একজন গৃহ-ভিত্তিক দর্জি। আনা সাত বছর স্কুলে পড়া শেষ করার পরে, সেলাই ব্যবসার মধ্যে নিযুক্ত হন।

কর্ম জীবন
---------

ডেনমার্কে স্টারকি একজন দর্জি হিসাবে কাজ করেছিলেন। সেখানে তিনি ডেনিশ ট্রেড ইউনিয়ন আন্দোলনে সক্রিয় ছিলেন। ১৮৯১ সালে, তিনি সুইডিশ ট্রেড ইউনিয়ন সংগঠক ফ্রেডরিক স্টারকির সাথে সুইডেনে চলে আসেন। ফ্রেডরিকের সাথে তাঁর সম্পর্ক ছিল; কিন্তু তাঁরা কখনো বিয়ে করেননি, তবুও আনা তাঁর উপাধি ব্যবহার করে গেছেন।

তিনি মহিলাদের জন্য ট্রেড ইউনিয়ন গড়ে তোলার কাজে অগ্রণী ছিলেন এবং তিনি দলের মধ্যে একটি সামাজিক গণতান্ত্রিক মহিলা গোষ্ঠী তৈরির জন্যও কাজ করেছিলেন। তিনি ১৯০০ থেকে ১৯২৫ সাল পর্যন্ত সুইডিশ সোশ্যাল ডেমোক্রেটিক পার্টির সদস্য এবং উইমেনস ট্রেড ইউনিয়নের সভাপতি (১৯০২ - ১৯০৭) ছিলেন। তিনি মারিয়া স্যান্ডেলের (১৯০৪ - ১৯০৯) সাথে *মর্গনব্রিস পত্রিকার* সম্পাদনা করেছেন এবং সুইডেনে সামাজিক গণতান্ত্রিক মহিলার সাম্মানিক (অবৈতনিক) সভাপতি ছিলেন (১৯২০ - ১৯২৫)।

তথ্যসূত্র
---------

1. ↑  Stig Hadenius, Torbjörn Nilsson & Gunnar Åselius (1996). Sveriges historia. Borås: Bonnier Albs. আইএসবিএন ৯১-৩৪-৫১৮৫৭-৬
2. ↑  "Ane (Anna) Cathrine Sterky"। সংগ্রহের তারিখ ২৩ ফেব্রুয়ারি ২০২৩।
3. ↑  Katarina Leppänen (২০১৯)। "The Swedish journal Morgonbris on political violence in Finland 1917–1918": 194। ডিওআই:10.1080/03468755.2018.1466986 অবাধে প্রবেশযোগ্য।

* গানহিল্ড কাইল ও ইভা ভন ক্রুসেনস্টজারনা (1993)। Kvinnoprofiler. Norstedts Tryckeri AB স্টকহোম: Natur &amp; Kultur ।আইএসবিএন ৯১-২৭-৭৫৩৪৯-২আইএসবিএন 91-27-75349-2 ।
* Stig Hadenius, Torbjörn Nilsson & Gunnar Åselius (1996)। Sveriges ইতিহাস. বোরস: বোনিয়ার অ্যালবস।আইএসবিএন ৯১-৩৪-৫১৮৫৭-৬আইএসবিএন 91-34-51857-6 ।

আরও পড়ুন
---------

* সুইডিশ উইমেনস বায়োগ্রাফিক্যাল লেক্সিকনে আনা স্টারকি

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* সুইডেন

 |
| শিল্প গবেষণা প্রতিষ্ঠান | 
* কুলতুরনাভ (নরওয়ে)

 |
অন্য ব্যবহারের জন্য আথাবাস্কা দেখুন।

**আথাবাস্কা গিরিপথ** কানাডার রকি পর্বতমালার অন্তর্গত, কানাডার আলবার্টা ও ব্রিটিশ কলাম্বিয়া প্রদেশের সীমানায় অবস্থিত সুউচ্চ পার্বত্য গিরিপথ। পশম বাণিজ্যের সময় আথাবাস্কা নদী তীরে অবস্থিত জেসপার হাউজ ও কলাম্বিয়া নদীতে অবস্থিত নৌকা শিবিরের মধ্যে যোগাযোগের জন্য এই গিরিপথ ব্যবহার হতো। ভৌগোলিক ও ঐতিহাসিকভাবে গুরুত্বপূর্ণ গিরিপথটি *কানাডার জাতীয় ঐতিহাসিক স্থানের* তালিকাভূক্ত।

ভৌগোলিক অবস্থা
--------------

আথাবাস্কা গিরিপথ উচ্চতায় ১,৭৫৩ মিটার অথবা ৫,৭৫১ ফুট। গিরিপথটি ব্রাউন পর্বত ও ম্যাকগিলিভারেই খাতের মাঝে; ইয়েলোহেড গিরিপথের দক্ষিণে এবং হাওসে গিরিপথের উত্তরে অবস্থিত। এই গিরিপথের চূড়ায় বা সর্বোচ্চ স্থানে *কমিটি'স পাঞ্চ বউল* নামের ক্ষুদ্রাকৃতির হিমবাহ হ্রদ আছে, যেটি আথাবাস্কা নদীর উপনদী ওয়ার্লপুল নদীর মূল পানি প্রবাহ যোগান দেয়। এছাড়াও কলাম্বিয়া নদীর দক্ষিণ দিক দিয়ে প্রবাহিত উপনদী *প্যাসিফিক ক্রিক* এই গিরিপথে নির্গত হয়েছে।

ঐতিহাসিক গুরুত্ব
----------------

বৃটিশ অভিযাত্রী ডেভিড থম্পসনের ঐতিহাসিক নথীতে আথাবাস্কা গিরিপথের প্রথম বর্ণনা পাওয়া যায়। ১৮১১সালে থমাস নামক একজন ইরোকয় ব্যক্তি ডেভিডকে এই গিরিপথ দেখিয়েছিলেন। হাডসন বে কোম্পানী এইপথে রুপার্ট'স ল্যান্ড ও কলাম্বিয়া ডিস্ট্রিক্ট-এর মধ্যে 'ইয়র্ক ফ্যাক্টোরি এক্সপ্রেস' নামক পশম বাহী বাণিজ্যিক নৌকার বহর পরিচালনা করতো, সে সময় এই গিরিপথ একটি গুরত্বপূর্ণ কেন্দ্র ছিল। ঐতিহাসিক বানিজ্যে ব্যবহারের স্বীকৃতি সরূপ গিরিপথটি ১৯৭১ সালে কানাডার জাতীয় ঐতিহাসিক স্থানের তালিকায় যুক্ত করা হয়।

আরো দেখুন
---------

* আথাবাস্কা হ্রদ
* আথাবাস্কা নদী
* আথাবাস্কা হিমবাহ
* আথাবাস্কা জলপ্রপাত

তথ্যসূত্র
---------

1. ↑  "BC Geographical Names"। *apps.gov.bc.ca*। সংগ্রহের তারিখ ২০২০-১০-১৪।
2. ↑  Whittaker, John A. "Athbasca Pass — BC — Alberta Heritage Trail", *British Columbia History*, Vol. 44, No. 2, Summer 2011, p. 19. Victoria: British Columbia Historical Federation.
3. 1 2  Allen, W.G.P. (১৯৭২)। *The Trail through the Pembina Valley 1790-1912*।  [*পৃষ্ঠা নম্বর প্রয়োজন*]
4. ↑  "Peakfinder: Athabasca Pass"। ২০০৫-০৯-১৪ তারিখে মূল থেকে আর্কাইভ করা। সংগ্রহের তারিখ ২০০৫-১০-০৮।
5. ↑  "Athabasca Pass National Historic Site of Canada"। *www.historicplaces.ca* (ইংরেজি ভাষায়)। সংগ্রহের তারিখ ২০২০-১০-১৪।

বহিঃসংযোগ
---------

* ইউটিউবে "আথাবাস্কা গিরিপথ নিয়ে ড. পিটার মারফি'র প্রভাষণ"

প্রবেশদ্বার: ভূগোলউইকিপিডিয়ার সহপ্রকল্পে **আথাবাস্কা গিরিপথ**:কমন্স হতে **মিডিয়া**উইকিউপাত্ত হতে **উপাত্ত**
**ফরিদ খান** (পশতু: فرید خان) একজন পাকিস্তানি রাজনীতিবিদ। তিনি পাকিস্তানের ২০১৩ সালের সাধারণ নির্বাচনে খাইবার পাখতুনখোয়ার প্রাদেশিক পরিষদে নির্বাচিত হন। খান হঙ্গু জেলার পিকে-৪২ আসন থেকে স্বতন্ত্র প্রার্থী ছিলেন। তিনি নির্বাচনে জমিয়ত উলেমায়ে ইসলামের প্রতিদ্বন্দ্বীকে পরাজিত করে ১৬,১২৯ ভোট পেয়ে আসনটি জিতেন। প্রাদেশিক পরিষদে নির্বাচিত হওয়ার পর তিনি পাকিস্তান তেহরিক-ই-ইনসাফে যোগ দেন।  তাকে ২০১৩ সালের ৩ জুন হঙ্গুতে হত্যা করা হয়।

রাজনৈতিক পেশা
-------------

খান স্বল্প আয়ের পরিবার থেকে এসেছিলেন। তিনি যখন নির্বাচনের আগে মনোনয়নপত্র জমা দিয়েছিলেন তখন তার পকেটে ছিল মাত্র ১০০ রুপি। তার আদি নিবাস আদিবাসী এলাকার ওরাকজাই জেলায়।

গুপ্তহত্যা
----------

২০১৩ সালের ৩ জুন, ফরিদ খান হঙ্গুতে যাওয়ার সময় অজ্ঞাত বন্দুকধারীরা তার গাড়িতে গুলি চালায়। ফলে খান ঘটনাস্থলে মারা যান এবং তার চালক ও নিরাপত্তারক্ষী আহত হন।  হামলার পরপরই নিরাপত্তা বাহিনী যৌথ অভিযান পরিচালনা করে এবং হঙ্গুর স্থানীয় টিটিপি কমান্ডারকে গ্রেপ্তার করে। 

২০১৩ সালের ২৫ জুন, পুলিশ ইসলামাবাদে আসিফুল্লাহ নামে একজন সন্দেহভাজনকে গ্রেপ্তার করে, যে ফরিদ খানকে হত্যার কথা স্বীকার করে। পুলিশ জানায়, আসিফুল্লাহকে ৪ বছর ধরে সন্ত্রাসের প্রশিক্ষণ দেওয়া হয়।

তথ্যসূত্র
---------

1. ↑  "হঙ্গুতে পিটিআই এমপিএকে গুলি করে হত্যা করা হয়েছে"। *ডন পত্রিকা* (ইংরেজি ভাষায়)। ৩ জুন ২০১৩। ২১ জুন ২০১৩ তারিখে মূল থেকে আর্কাইভ করা। সংগ্রহের তারিখ ৪ জুন ২০১৩।
2. ↑  "হঙ্গু হামলায় পিটিআইয়ের নির্বাচিত এমপি ফরিদ খান নিহত হয়েছেন" (ইংরেজি ভাষায়)। ৯ জুন ২০১৩ তারিখে মূল থেকে আর্কাইভ করা। সংগ্রহের তারিখ ৪ জুন ২০১৩।
3. ↑  "ইমরান খান ফরিদ খান হত্যার তীব্র নিন্দা জানিয়েছেন"। *বিজনেস রেকর্ডার* (ইংরেজি ভাষায়)। ৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ৪ জুন ২০১৩।
4. 1 2  "আজ ফরিদ খানের জানাজা অনুষ্ঠিত হবে"। *দ্য নিউজ ইন্টারন্যাশনাল* (ইংরেজি ভাষায়)। ৪ জুন ২০১৩। ৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ৪ জুন ২০১৩।
5. ↑  "হঙ্গুতে এমপিএ ফরিদ খানকে গুলি করে হত্যা করা হয়েছে"। *দ্য নিউজ ইন্টারন্যাশনাল* (ইংরেজি ভাষায়)। ৩ জুন ২০১৩। ৩ জুন ২০১৩ তারিখে মূল থেকে আর্কাইভ করা। সংগ্রহের তারিখ ৪ জুন ২০১৩।
6. ↑  "গ্রেপ্তারকৃত সন্দেহভাজন পিটিআই এমপিএকে হত্যার কথা স্বীকার করেছে"। *দ্য এক্সপ্রেস ট্রিবিউন* (ইংরেজি ভাষায়)। ২৫ জুন ২০১৩। ২৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৩।
**আদনান দান্নি ইলিয়াস** (জন্ম: ৩০ ডিসেম্বর, ১৯৮৪) পাঞ্জাবের জাফরওয়াল এলাকায় জন্মগ্রহণকারী ও পাকিস্তানি বংশোদ্ভূত ওমানী ক্রিকেটার। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখছেন। পাশাপাশি ডানহাতে মিডিয়াম বোলিং করে থাকেন তিনি। পূর্বে অনূর্ধ্ব-১৭ দলের পক্ষে খেলেছেন **আদনান ইলিয়াস**।

খেলোয়াড়ী জীবন
---------------

যুবদের আন্তর্জাতিক ক্রিকেটে মালয়েশিয়া অনূর্ধ্ব-১৭ ও হংকং অনূর্ধ্ব-১৯ দলের বিপক্ষে যথাক্রমে অপরাজিত ১৯৯\* ও অপরাজিত ১৬৮\* রান তুলেছিলেন। ২০০৫ সালে ওমান দল আইসিসি ট্রফি প্রতিযোগিতায় খেলার সুযোগ পায়। তিনিও দলের অন্যতম সদস্য মনোনীত হন। বেলফাস্টে ডেনমার্কের বিপক্ষে প্রস্তুতিমূলক খেলায় শতরান করেন তিনি ও দল জয়লাভ করে। মূল প্রতিযোগিতায় ছয় খেলায় উদ্বোধনী ব্যাটসম্যান হিসেবে নেমে মাত্র ৪৯ রান তোলেন। কিন্তু ব্যাটিং অর্ডারে পরিবর্তন ঘটিয়ে তিন নম্বরে মাঠে নামলে কানাডার বিপক্ষে ৩১ করেছিলেন।

২০০৬ সালের এসিসি ট্রফি প্রতিযোগিতায় গ্রুপ পর্বের শেষ খেলায় বাহরাইনের বিপক্ষে হেরে বিদায় নেয়। খেলায় তিনি ১৮ রান তোলেন। ২১ নভেম্বর, ২০১৫ তারিখে হংকংয়ের বিপক্ষে টুয়েন্টি২০ আন্তর্জাতিকে তার অভিষেক ঘটে।

তথ্যসূত্র
---------

1. ↑  "Hong Kong tour of United Arab Emirates, 1st T20I: Hong Kong v Oman at Abu Dhabi, Nov 21, 2015"। *ESPN Cricinfo*। সংগ্রহের তারিখ ২১ নভেম্বর ২০১৫।

আরও দেখুন
---------

* যতীন্দার সিং
* ওমান জাতীয় ক্রিকেট দল
* ২০১৬ এশিয়া কাপ বাছাইপর্ব

বহিঃসংযোগ
---------

* Adnan Ilyas at Cricinfo
**ইডিল** (/ˈaɪdɪl/, /**[অসমর্থিত ইনপুট: 'ukalso']**ˈɪdɪl/; গ্রীক একটি শব্দ, যা εἰδύλλιον, থেকে *উৎপন্ন। ইডুলিয়ন*, "সংক্ষিপ্ত কবিতা"; মাঝে মাঝে *আইডিল* বানান আমেরিকান ইংরেজি তে) গ্রামীণ জীবনের বর্ণনার একটি সংক্ষিপ্ত কবিতা, থিওক্রিটাস'সংক্ষিপ্ত যাজক কবিতা, দ্য ***আইডিলস*** (Εἰδύλλια).

অসদৃশ হোমার, থিওক্রিটাস নায়ক এবং যুদ্ধে প্রতিদ্বন্দ্বিতায় জড়াতে পছন্দ করতেন না। তার আইডিলগুলো সীমাবদ্ধ একটি ছোট অন্তরঙ্গ জগতে, এবং যা দৈনন্দিন জীবনের দৃশ্যগুলো বর্ণনা করে। তার পরবর্তী অনুকরণে অন্তর্ভুক্ত রয়েছে রোমান কবিদের ভার্জিল এবং ক্যাটুলাস, ইতালীয় কবি টরকুয়াটো তাসো, সানাজারো এবং চিতাবাঘ, ইংরেজ কবি আলফ্রেড, লর্ড টেনিসন (*রাজার ইডিলস*), এবং নিৎশে এর *মেসিনা থেকে আইডিলস*। তার কবিতাকে বলা হয় গয়েথে *হেরমান ও ডরোথিয়া*- যা শিলার গয়েথের প্রযোজনার শীর্ষবিন্দু হিসাবে বিবেচিত-একটি আইডিল।

পরিভাষা
-------

এই পরিভাষাটি সাধারণত সংগীতে যাজক বা গ্রামীণ জীবনের কাজের শিল্পগুণকে বোঝাতে ব্যবহৃত হয়, যেমন এডওয়ার্ড ম্যাকডওয়েল এর *বন আইডিলস*, এবং আরও নির্দিষ্টভাবে বোঝা্য এক ধরনের ফরাসি মার্জিত বিনোদন (*বিনোদন*) এর বারোক যুগ, যেখানে একজন যাজক কবিতা সঙ্গীত উপস্থাপন করে, ব্যালে এবং গানের অনুষঙ্গ হয়ে। এর উদাহরণ হল লুলিএর *আইডিল সুর লা পিক্স* দ্বারা একটি টেক্সট উপস্থাপন, র্যাচিন এবং ডেসমারেটস' *ইডিল সুর লা নেসেন্স ডু ডুক ডি বোরগুন* দ্বারা একটি টেক্সট উপস্থাপন, যা - অ্যান্টোইনেট দেশোলিয়েরেস।

চাক্ষুষ শিল্পে, একটি আইডিল হল এমন একটি চিত্রায়ন যা একই ধরনের সংক্ষিপ্ত বিষয়কে চিত্রিত করে, যা আইডিলিক কবিতায় পাওয়া যায়, যাতে গ্রামীণ বা কৃষক জীবনকে এর কেন্দ্রীয় বিষয়বস্তু হিসেবে দেখানো হয়। পুরানো উদাহরণগুলোর মধ্যে একটি হল 1১৫শতকের গোড়ার দিকে *ট্রেস রিচেস আওয়ার ডু ডুক ডি বেরি*। এই ধারা ভিক্টোরিয়ান যুগের ইংরেজি চিত্রকলায় বিশেষভাবে জনপ্রিয় ছিল।

আরও দেখুন
---------

বর্ণনা

* আর্কেডিয়া (ইউটোপিয়া)
* আরকাডিয়া ইগো
* যাজক
* জন গ্রিনলিফ হুইটিয়ার, *তুষার-আবদ্ধ: একটি শীতকালীন আইডিল*
* উইলিয়াম ওয়ার্ডসওয়ার্থ, *একাকী কাটার যন্ত্র*

তথ্যসূত্র
---------

তথ্য

1. ↑  "idyll"। *The Chambers Dictionary* (9th সংস্করণ)। Chambers। ২০০৩। আইএসবিএন 0-550-10105-5।
2. ↑  εἰδύλλιον, Henry George Liddell, Robert Scott, *A Greek-English Lexicon*, on Perseus
3. ↑  Gjert Vestrheim: "Hellas som ideal", *Antikken i ettertiden* (s. 170-2), edited by Universitetsforlaget, Oslo 2009, আইএসবিএন ৯৭৮-৮২-১৫-০১৪৮২-১
4. ↑  Randel, Don Michael (1999). "Idyll", *The Harvard Concise Dictionary of Music and Musicians*. Harvard University Press, p. 312 and *passim*. আইএসবিএন ০-৬৭৪-০০০৮৪-৬; Sadie, Julie Anne (1998). *Companion to Baroque Music*. University of California Press, p. 53. আইএসবিএন ০-৫২০-২১৪১৪-৫
5. ↑  Treble, Rosemary (1989). "The Victorian picture of the country" in *The Rural idyll* (G. E. Mingay, ed.). Routledge, pp. 51–59. আইএসবিএন ০-৪১৫-০৩৩৯৪-২

বহিঃ সংযোগ

* This contains a somewhat opinionated and selective view of the development of the form.

বহিঃসংযোগ
---------

আইডিল এর সংজ্ঞা

* উইকিঅভিধানে idyll-এর আভিধানিক সংজ্ঞা পড়ুন।

আইডিল 

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ইউক্রেন
* চেক প্রজাতন্ত্র

 |

কর্তৃপক্ষ নিয়ন্ত্রণ
**অরুমবক্কম** দক্ষিণ ভারতের তামিলনাড়ু রাজ্যের চেন্নাই জেলার পশ্চিম দিকে অবস্থিত একটি লোকালয়। প্রাথমিকভাবে এটি আবাসিক অঞ্চল হলেও অর্থনৈতিকভাবে যথেষ্ট উন্নত। এখানেই রয়েছে ডি জি ভি কলেজ। এখানে অবস্থিত চেন্নাই বোতলিং কোম্পানি, বা বহুলভাবে গোল্ড স্পট কোম্পানি বর্তমানে গাড়ির এজেন্সিতে পরিণত হয়েছে। এই লোকালয়কে বেষ্টন করে রয়েছে কোয়মবেড়ু, আমাইন্দকরাই, সেনাইনগর ও আন্নানগর। এছাড়াও এখানে রয়েছে ৫০০ বছর পুরাতন বরদরাজ পেরুমাল মন্দির।

সম্প্রতি তামিলনাড়ু দূষণ নিয়ন্ত্রণ পর্ষদ (বা টিএনপিসিপি)-এর দপ্তর এখানে গঠিত হয়। চেন্নাই মেট্রো রেল লিমিটেড অরুমবক্কমে দক্ষিণ এশীয় গেমস ক্ষেত্রের বিপরীতে পাইল ফাউন্ডেশন ওয়ার্ক শুরু করেছে। পূর্বতন ডেপুটি মুখ্যমন্ত্রী এম. কে. স্ট্যালিন এই প্রকল্পের সূত্রপাত করেন। এখানে রয়েছে রাজ্য ভারতের নির্বাচন কমিশনের রাজ্যস্তরে তামিলনাড়ু নির্বাচন কমিশনের সদরটি সিএমবিটি এর বিপরীতে অবস্থিত।

অঞ্চলটি কৈষিক জলে পরিপূর্ণ। স্থানীয়দের মতামত অনুযায়ী ১৯৬০ অবধি অরুমবক্কম ছিল আমচাষের জমি। এটি বর্তমানে চেন্নাই মধ্য লোকসভা কেন্দ্রের অন্তর্গত। নীচু জমি হওয়ার ১৯৯০ এর দশকের শেষ পর্যন্তও প্রায় সময়ে বৃষ্টিতে জলমগ্ন থাকত, পরে নিকাশী ব্যবস্থার উন্নতিসাধন হয়।

পরিবহন
------

কূবম নদীর দক্ষিণ তীরে ইভি আর রোড ও মুম্বাই হাইওয়ে সংলগ্ন এই লোকালয়টিতে সরাসরি কোনো মেট্রো স্টেশন না থাকলেও তিনদিক ঘিরে রয়েছে চেন্নাই মেট্রোর সবুজ লাইনের সাতটি স্টেশন। এগুলি হলো; সেনায়নগর, আন্নানগর পূর্ব, আন্নানগর টাওয়ার, তিরুমঙ্গলম, কোয়মবেড়ু, সিএমবিটি ও অরুমবক্কম মেট্রো স্টেশন। নিকটবর্তী রেলস্টেশনটি হলো নুঙ্গমবক্কম রেলওয়ে স্টেশন।

তথ্যসূত্র
---------

1. ↑
2. ↑
3. ↑
4. ↑
5. ↑  "Chennai Metro's 8 km Koyambedu – Nehru Park Section Inaugurated"। *The Metro Rail Guy*। ১৪ মে ২০১৭।
**আইন ও সালিশ কেন্দ্র (আসক)** বাংলাদেশের একটি বেসরকারী সংস্থা যারা মানবাধিকার নিয়ে কাজ করার পাশাপাশি আইনগত সহায়তাও দিয়ে থাকে। এটি বাংলাদেশের প্রথম সারির একটি মানবাধিকার সংগঠন যারা বিশেষভাবে শ্রমিক ও নারী অধিকার নিয়ে কাজ করেন। এছাড়াও সংস্থাটি বাংলাদেশী আইনশৃঙ্খলা বাহিনী কর্তৃক ঘটা মানবাধিকার লঙ্ঘনসমূহ বিভিন্ন সময় তুলে ধরেন। আন্তর্জাতিক পর্যায়ে সংস্থাটি অ্যামনেস্টি ইন্টারন্যাশনাল এবং জাতিসংঘ অর্থনৈতিক ও সামাজিক পরিষদের পরামর্শক হিসেবে কাজ করে থাকে। ১৯৮৬ সালে বাংলাদেশের প্রখ্যাত আইনজীবীরা একত্রিত হয়ে সংস্থাটি গঠন করেন। বর্তমানে অ্যাডভোকেট জেড আই খান পান্না সংস্থাটির চেয়ারম্যান হিসেবে দায়িত্ব পালন করছেন।

কার্যক্রম
---------

আইন ও সালিশ কেন্দ্র আন্তর্জাতিক সংস্থা ছাড়াও বাংলাদেশে মানবাধিকার ও সামাজিক এবং লিঙ্গভিত্তিক ন্যায়বিচার নিশ্চিত করার লক্ষ্যে কাজ করা স্থানীয় বিভিন্ন সংস্থার সাথে যৌথভাবে বিভিন্ন কার্যক্রম পরিচালনা করছে। এসব কার্যক্রম পরিচালনায় স্থানীয় সংস্থাগুলোর সহয়তায় বাংলাদেশের ১০টি জেলায় ৪০টি ইউনিয়নে কার্যক্রম পরিচালনা করছে।

এছাড়াও তাদের কার্যক্রমে অন্তর্ভুক্ত রয়েছে শ্রমজীবী শিশুদের মৌলিক শিক্ষা প্রদান। শিশু নির্যাতন ও তাদের অধিকার রক্ষায় বিভিন্ন সময় সচেতনতামূলক কর্মকাণ্ড পরিচালনা করে থাকে।

তথ্যসূত্র
---------

1. 1 2 3  আহমেদ, সাঈদ (২০১২)। "আইন ও সালিশ কেন্দ্র"। ইসলাম, সিরাজুল; জামাল, আহমেদ এ।। *বাংলাপিডিয়া: বাংলাদেশের জাতীয় বিশ্বকোষ* (দ্বিতীয় সংস্করণ)। বাংলাদেশ এশিয়াটিক সোসাইটি।
2. ↑  "Amnesty International congratulates Ain O Salish Kendra on their 25th anniversary" (পিডিএফ)। *অ্যামনেস্টি ইন্টারন্যাশনাল* (ইংরেজি ভাষায়)। ২২ সেপ্টেম্বর ২০১১। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ অক্টোবর ২০১৪।
3. ↑  "Executive Committee"। *Ain o Salish Kendra(ASK) | A Legal Aid & Human Rights Organisation* (ইংরেজি ভাষায়)। সংগ্রহের তারিখ ২০১৯-১২-০১।
**আনোয়ার চৌধুরী** (জন্ম ১৫ জুন ১৯৫৯) একজন বাংলাদেশি বংশোদ্ভুত ব্রিটিশ কূটনীতিবিদ। তিনিই প্রথম কোন বাংলাদেশী যিনি ব্রিটিশ হাই কমিশনার হিসেবে বাংলাদেশে দায়িত্ব পালন করেন। এর পরে বৈদেশিক ও কমনওয়েলথ অফিসে একজন ব্যবস্থাপক হিসাবে দায়িত্ব পালন শেষে বর্তমানে তিনি পেরু তে ব্রিটিশ হাই কমিশনার হিসাবে দায়িত্ব পালন করছেন।

প্রাথমিক জীবন
-------------

তিনি ১৯৫৯ সালের ১৫ জুন তৎকালীন পূর্ব পাকিস্তানের সুনামগঞ্জ জেলার জগন্নাথপুর থানার পাটলী ইউনিয়নের প্রভাকরপুর গ্রামে জন্মগ্রহণ করেন। ছোটবেলাতেই তিনি তার বাবা মায়ের সঙ্গে লন্ডনে পাড়ি জমান।

শিক্ষা
------

আনোয়ার চৌধুরী একজন ব্রিটিশ কূটনীতিক হলেও তার লেখা পড়া ছিল ইঞ্জিনিয়ারিংয়ে। তিনি সলফোর্ড বিশ্ববিদ্যালয় থেকে ইলেক্ট্রিক্যাল এবং ইলেক্ট্রনিক্যাল ইঞ্জিনিয়ারিং থেকে বিএসসি পাশ করেন। পরে তিনি ডুরহাম বিশ্ববিদ্যালয় থেকে ১৯৯৫ সালে এমবিএ করেন। সিভিল সার্ভিসে প্রবেশের পূর্বে তিনি RAF এর হয়ে কাজ করেন। সেই সাথে তিনি Siemens Plessey এ কর্মরত ছিলেন।

কর্ম জীবন
---------

তার কর্ম জীবন শুরু হয় প্রতিরক্ষা মন্ত্রনালয়ে চাকরি থেকে। সেখানে তিনি ২০০০ সাল পর্যন্ত কর্মরত ছিলেন। তবে ২০০০ সালে তিনি বাংলাদেশে হাই কমিশনার হিসাবে নিয়োগ পাওয়ার জন্যে চেষ্টা করে ব্যর্থ হলেও পরে ২০০৪ সালে তিনি বাংলাদেশে ব্রিটিশ হাই কমিশনার হিসাবে নিয়োগ প্রাপ্ত হন।

বোমা হামলা
----------

২০০৪ সালে নিজের জন্ম ভূমি সিলেটের শাহজালাল (র.) মাজার মসজিদ থেকে নামাজ পড়ে বের হওয়ার সময়ে তিনি সন্ত্রাসী দ্বারা বোমা হামলার শিকার হন। এসময় তিনি কোন প্রকার নিরাপক্তা কর্মী ছাড়াই ছিলেন। পরে তার উপর বোমা হামলার জন্যে তিনজন অপরাধীকে ফাঁসি দেয়া হয়।

ব্যক্তিগত জীবন
--------------

আনোয়ার চৌধুরী মোমেনা চৌধুরীর সাথে বিবাহ বন্ধনে আবদ্ধ হন। তার দুই মেয়ে এবং এক ছেলে। তিনি সিলেটি বাউল গানের ভক্ত।

তথ্যসূত্র
---------

1. 1 2  "Profile: Anwar Choudhury" (ইংরেজি ভাষায়)। ২০০৪-০৫-২১। সংগ্রহের তারিখ ২০২০-১০-৩১।
2. ↑  "Three to die for UK envoy attack" (ইংরেজি ভাষায়)। ২০০৮-১২-২৩। সংগ্রহের তারিখ ২০২০-১০-৩১।

বহিঃসংযোগ
---------

1. [*স্থায়ীভাবে অকার্যকর সংযোগ*]
**আনোয়ার ডাঙ্গার** শকর-দারাহ (শকর দারা) -র একজন সেনাপতি ছিলেন। যেটি কাবুলের প্রায় ২৫ কিলোমিটার উত্তরে অবস্থিত, এবং বুরহানউদ্দীন রব্বানীর *জমিয়তে ইসলামী* নামক সংগঠনের মিত্র সংগঠন ছিল।  আনোয়ার *আফশার অভিযানের* পরিকল্পনার সাথে জড়িত বলে জানা গেছে যার ফলে কয়েকশো বেসামরিক লোক মারা গিয়েছিল এবং আরও বলা হয় যে তিনি অভিযানে সরাসরি নেতৃত্ব দিয়েছিলেন। 

একজন পশতু বক্তা হিসাবে ১৯৯৬ সালের ১৭ ই অক্টোবর খবর পাওয়া যায় যে তিনি তার বাহিনীসহ তালেবানদের সাথে যোগ দিয়েছেন। তবে কয়েক দিনের মধ্যে তিনি বাহিনীশূন্য হয়ে যান এবং মাসউদ এর আদেশে শকর-দারাহ পুনরুদ্ধার করেন। ১৯৯৭ সালের আগস্টে একটি প্রতিবেদনে দাবি করা হয় যে তালেবানরা মূলত কাবুলের উত্তরে ডাঙ্গারের বিশ্বাসঘাতকতার জন্য তাদের সামরিক "বিপর্যয়কে" দোষারোপ করেছিল। তারা দাবি করেছিল যে মাসউদ যোদ্ধাদের এবং চক্রের অন্যান্য সেনাপতিদের মধ্যে প্রবেশের অনুমতি দেওয়া হয়েছিল। 

তালিবানদের জয়ের পর ডাঙ্গার তালিবানে যোগদান করেন এবং ২০০১ সালে তাদের পতনের আগ পর্যন্ত সেখানে অবস্থান করেন। তাকে ১২ টি মোস্ট ওয়ান্টেড তালেবান কমান্ডারের একজন হিসাবে তালিকাভুক্ত করা হয়েছিল।  তিনি পালিয়ে যাওয়া কমান্ডারদের একত্র করার চেষ্টা করতে পাকিস্তানের পেশোয়ার শহরে ছিলেন বলে জানা গেছে। অন্য একটি প্রতিবেদন অনুসারে তিনি তিনটি কেন্দ্রীয় প্রদেশ পারওয়ান, কাপিসা, ওয়ারদক প্রদেশ এবং কাবুলের তালিবানের দায়িত্বে ছিলেন। যেখানে তাঁর যথেষ্ট স্থানীয় সমর্থন ছিল। 

আনোয়ারকে ২০০৪ সালে পাকিস্তানে হত্যা করা হয়েছে বলে জানা গেছে।

তথ্যসূত্র
---------

1. ↑  Immigration and Refugee Board of Canada, Afghanistan: The role of Commander Anwar Dangur (Dangar) in the Jamiat-e-Islami in Kabul, and subsequently in the Taliban, which he joined following the 27 September 1996 Taliban conquest of the capital, 1 April 1998, AFG29150.E, available at:  [accessed 24 November 2009]
2. ↑  Afghanistan Justice Project. "Casting Shadows: War Crimes and Crimes Against Humanity, 1978-2001." 2005. Accessed at:  [Accessed on 10 November 2009]
3. ↑  Afghanistan News Service 2 August 1997
4. ↑  Palmer, James. "Afghan troops prepare for attack on Mullah Omar's 'mountain hideout'" 18 December 2001. Accessed at:
5. ↑  Korgun, Victor. "Afghanistan's Resurgent Taliban." The Jamestown Foundation. 24 October 2003. Accessed at: [tt\_news]=18975
6. ↑  Giustozzi, Antonio. "Koran, Kalashnikov and Laptop." HURST Publishers, Ltd. London. (1996), pg 90.
**অ্যাবাকা** কলা পরিবারের অন্তর্গত একটি শণ জাতীয় উদ্ভিদ, যার আঁশ বা তন্তু বাণিজ্যিকভাবে ম্যানিলা হেম্প নামে পরিচিত।

বাণিজ্যিক নাম
-------------

অ্যাবাকার বাণিজ্যিক নাম হলো ম্যনিলা হেম্প (Manila hemp)। হেম্প শব্দের অর্থ হলো শণ। শণ জাতীয় উদ্ভিদের আঁশকে ম্যানিলা হেম্প বলা হয়। একে পাহাড়ি কলাও বলা হয়।

বৈশিষ্ট্য
---------

অ্যাবাকা *Musa textilis* কলা পরিবারের একটি প্রজাতি। উদ্ভিদের পাতার ডাঁটা কিংবা মধ্যশিরা থেকে এবাকা তন্তু পাওয়া যায়। এই গাছটি দেখতে অনেকটা কলা গাছের মত কিন্তু আকৃতিতে কিছুটা ছোট। এই গাছে ছোট ছোট ফল পাওয়া যায়। এসব ফল খাওয়ার অযোগ্য হয়। এর পাতাগুলি খাড়া হয়ে থাকে। পাতা কলা গাছের পাতার তুলনায় কিছুটা সরু হয়ে থাকে। পাতার দৈর্ঘ্য দেড় মিটার থেকে শুরু করে দুই মিটার পর্যন্ত হয়ে থাকে।

প্রাপ্তিস্থান
-------------

অ্যাবাকা উদ্ভিদ সাধারণত দক্ষিণ ফিলিপাইনে দেখতে পাওয়া যায়।

চিত্রশালা
---------

* 
* 
* 
* 
* 
* 
*

তথ্যসূত্র
---------

1. ↑  Warb. (1903) , In: Tropenpflanzer 7: 34
2. ↑  Perr. (1825) , In: Mém. Soc. Linn. Paris 3: 130
3. 1 2  Miq. (1859) , In: Fl. Ned. Ind. 3: 588
4. ↑  Blanco (1837) , In: Fl. Filip. : 247
5. ↑  Baker (1893) , In: Ann. Bot. (Oxford) 7: 211
6. ↑  বাংলা একাডেমী বিজ্ঞান বিশ্বকোষ, প্রথম খন্ড।
**আনোয়ারা বাহার চৌধুরী** (জন্ম: ফেব্রুয়ারি ১৩, ১৯১৯ - মৃত্যু: অক্টোবর ২৭, ১৯৮৭ ) বাংলাদেশের একজন সমাজকর্মী এবং লেখিকা ছিলেন।

পটভূমি এবং শিক্ষাজীবন
---------------------

আনোয়ারা বাহার চৌধুরী তার শিক্ষাজীবন শুরু করেন সাখাওয়াত মেমোরিয়াল উচ্চ বিদ্যালয় এ। এবং তিনি সেখান থেকে সফলতার সাথে ১৯৩৪ সালে এসএসসি পাস করেন। তিনি কলকাতার বেথুন কলেজ থেকে তার উচ্চ মাধ্যমিক ও বিএ ডিগ্রি সম্পন্ন করেন। তিনি স্কটিশ চার্চ কলেজ, কলকাতা থেকে ১৯৪১ সালে সম্মান ডিগ্রি প্রাপ্ত হন।

পেশা
----

আনোয়ারা বাহার চৌধুরী কলকাতা বিশ্ববিদ্যালয়ের অধীনে মহিলা ব্রাবর্নি কলেজে বাংলা সাহিত্যে শিক্ষকতার পেশায় নিযুক্ত ছিলেন। তিনি আনজুমানে খাওয়াতে ইসলামের সেক্রেটারী ছিলেন যেটা বেগম রোকেয়ার হাতে প্রতিষ্ঠিত হয়েছিল। তিনি বিদ্যময়ী মহিলা উচ্চ বিদ্যালয়, কামরুন্নেসা উচ্চ বালিকা বিদ্যালয় এবং বাংলা বাজার মহিলা উচ্চ বিদ্যালয়ে প্রধান শিক্ষিকার দায়িত্ব পালন করেন।

১৯৫৫ সালে তিনি মহিলা শিক্ষার উপরে বিশেষ প্রতিনিধির দায়িত্ব পান। তিনি বুলবুল ললিতকলা একাডেমিরও একজন প্রতিষ্ঠাকালীন সদস্য ছিলেন। যেটা ঢাকাতে তিনি ১৯৫৫ সালে প্রতিষ্ঠা করেন। ১৯৬৯ সালে তিনি হাবিবুল্লাহ বাহার কলেজ প্রতিষ্ঠা করেন।

তিনি একাধিক বই লিখেছেন। এর মধ্যে সব চেয়ে উল্লেখযোগ্য কবিতার বই হল *আমার চেতনার রঙ*।

ব্যক্তিগত জীবন
--------------

তখনকার একজন রাজনীতিবিদ হাবিবুল্লাহ বাহার চৌধুরীর সাথে তিনি বিবাহ বন্ধনে আবদ্ধ হন। তার তিন মেয়ে - সেলিনা বাহার জামান, নাসরিন সামস, তাজিন চৌধুরী এবং একমাত্র ছেলে ইকবাল বাহার চৌধুরী নিয়ে তার সংসার।

তথ্যসূত্র
---------

1. ↑  Choudhury, Iqbal Bahar (২০১৫-০৩-২৭)। "ANWARA BAHAR CHOUDHURY"। *The Daily Star* (ইংরেজি ভাষায়)। সংগ্রহের তারিখ ২০২২-০৩-২৭।
2. ↑  "ইউল্যাবে আনোয়ারা বাহার চৌধুরীকে নিয়ে তথ্যচিত্র প্রদর্শনী"। *মানবজমিন*। সংগ্রহের তারিখ ৮ ডিসেম্বর ২০১৬।
3. ↑  "The art of recitation: Then and now"। *দ্যা ডেইলি স্টার* (ইংরেজি ভাষায়)। মার্চ ৩, ২০০৮। এপ্রিল ২, ২০১৬ তারিখে মূল থেকে আর্কাইভ করা। সংগ্রহের তারিখ মার্চ ১৭, ২০১৬।
4. ↑  "ULAB screens documentary on Anwara Bahar Choudhury"। *দ্যা ডেইলি স্টার* (ইংরেজি ভাষায়)। মার্চ ১৬, ২০১৬। সংগ্রহের তারিখ মার্চ ১৭, ২০১৬।
**আনোয়ারুল করিম চৌধুরী** (জন্ম ৫ ই ফেব্রুয়ারি ১৯৪৩) একজন বাংলাদেশি কূটনীতিক। সে দরিদ্র দেশগুলির উন্নয়ন, বিশ্ব শান্তি and নারী এবং শিশু অধিকার এর সমার্থন ও প্রচারের উপর তার কাজ এর জন্য সুপরিচিত। ২০০৫ সালে একটি ভাষণে সে বলেন: "We should not forget that when women are marginalized, there is little chance for an open and participatory society.", জাতিসংঘের শান্তির সংস্কৃতির দূত হিসেবে আসীন থাকাকালী বলেন যে, মানুষ যতদিন মানবতার একত্বকে গ্রহণ করবে ততদিন পর্যন্ত শান্তি প্রচেষ্টা ব্যর্থ হবে.

জীবনী
-----

২০০২ সালে জাতিসংঘের মহাসচিব আনোয়ারুল করিম চৌধুরী কে নিম্ন-স্বল্প উন্নয়নশীল, ভূমিগ্রাহী উন্নয়নশীল দেশ এবং ক্ষুদ্র দ্বীপ উন্নয়নকারী রাজ্যগুলির জন্য প্রাক-সেক্রেটারি-জেনারেল ও উচ্চ প্রতিনিধি হিসেবে নিয়োগ দেয়।

শিক্ষা
------

আনোয়ারুল করিম চৌধুরি ১৯৪৩ সালে ব্রিটিশ ভারতের ঢাকা (বর্তমানে ঢাকা, বাংলাদেশে) এ জন্মগ্রহণ করেন। তিনি ঢাকা বিশ্ববিদ্যালয়ের আন্তর্জাতিক সম্পর্ক এবং সমসাময়িক ইতিহাস বিষয়ে এম. এ. ডিগ্রি লাভ করেন। 
শান্তি, উন্নয়ন এবং মানবাধিকার বিষয়ক জার্নাল সমুহের নিয়মিত অবদান ছিলো। তার সাথে তিনি ছিলো একজন বক্তা। 
তিনি যুক্তরাষ্ট্রের নিউ জার্সি এর সাউথ অরেঞ্জের সেটন হল বিশ্ববিদ্যালয় এর স্কুল অফ ডিপ্লোমেসি এর অধ্যাপক হিসেবে দ্বায়িত্ব পালন করেছেন।

পুরস্কার ও সন্মাননা
-------------------

আনোয়ারুল করিম চৌধুরি ইউ থান্ট শান্তি পুরস্কার এবং শান্তির সংস্কৃতি এর জন্য UNESCO গান্ধী গোল্ড মেডেল পেয়েছেন।

তথ্যসূত্র
---------

1. ↑  "The Role of Women in Peace-Building" (পিডিএফ)। *Lehman College*। ৩ ডিসেম্বর ২০০৮ তারিখে মূল (পিডিএফ) থেকে আর্কাইভ করা।
2. ↑